text: Musikere med malerkløe viser deres kunst frem
  02 juni 2018 kl. 15.43
  Nogle af landets dygtigste musikere er også gode til at svinge malerpenslen. På Fanø udstiller de nu sammen deres værker.
  Det har faktisk været en hemmelighed for det fleste, men når Jacob Haugaard ikke optræder på TV eller på festivaller, bruger han noget af sin fritid på at lave kunst.
  Jakob Haugaard, Entertainer.: "Jeg glæder mig meget over alle de folk, der kommer, jeg føler mig lykkelig i dag"
  - Jeg glæder mig meget over alle de folk, der kommer, jeg føler mig lykkelig i dag, siger den kendte entertainer til TV SYD.
  Sammen med malerier af flere andre kendte musikere, som Troels Trier, Lars H.U.G., Peter Viskinde og  Johnny Madsen, kan Jacob Haugaards værker nu ses på udstillingen "Malende Musikere".
  I dag var der fernisering og frem til den 30. juni er det muligt at se udstillingen på Realen på Fanø.
  Jakob Haugaard fortæller her om et af sine værker.
  
  